b'\n_START_ARTICLE_\nOrbitos inklinacijos keitimas\n_START_SECTION_\nEfektyvumas\n_START_PARAGRAPH_\nNorint pakeisti inklinacij\xc4\x85 reikia kiek galima labiau pakeisti k\xc5\xabno jud\xc4\x97jimo greit\xc4\xaf, tod\xc4\x97l kosmoso misij\xc5\xb3 organizatoriai primygtinai stengiasi to i\xc5\xa1vengti, kad b\xc5\xabt\xc5\xb3 galima sutaupyt\xc5\xb3 kiek \xc4\xafmanoma daugiau kuro. Inklinacijos keitimo galima i\xc5\xa1vengti ar bent \xc5\xa1io pakeitimo dyd\xc4\xaf suma\xc5\xbeinti, jei erdv\xc4\x97laivis bus paleid\xc5\xbeiamas i\xc5\xa1kart norima inklinacija, ar kiek galima jai artimesne._NEWLINE_Did\xc5\xbeiausias inklinacijos pakeitimo efektyvumas yra pasiekiamas tada, kai erdv\xc4\x97laivis yra apoapsyje (dar vadinamame apog\xc4\x97juje), kur orbitinis greitis v\\, yra ma\xc5\xbeiausias. Pvz.: kartais galima pakelti dirbtin\xc4\xaf \xc5\xbdem\xc4\x97s palydov\xc4\x85 \xc4\xaf auk\xc5\xa1tesn\xc4\x99 orbit\xc4\x85, nei reikiama, tuomet pakeisti jo orbitos plok\xc5\xa1tum\xc4\x85 ties apog\xc4\x97jum ir nuleisti palydov\xc4\x85 \xc4\xaf norim\xc4\x85 auk\xc5\xa1t\xc4\xaf, taip geriau i\xc5\xa1naudojamas paleidimo greitis nei leid\xc5\xbeiant palydov\xc4\x85 i\xc5\xa1kart \xc4\xaf norim\xc4\x85 orbitos auk\xc5\xa1t\xc4\xaf._NEWLINE_Norint atlikti tai, kas pamin\xc4\x97ta auk\xc5\xa1\xc4\x8diau pateiktame pavyzdyje, inklinacijos pakeitim\xc4\x85 reikia atlikti apoapsyje, d\xc4\x97l ko pasikei\xc4\x8dia periapsio argumentas. Ta\xc4\x8diau taikant \xc5\xa1\xc4\xaf metod\xc4\x85 aeronautikos misij\xc5\xb3 in\xc5\xbeinieriams reikia atsi\xc5\xbevelgti \xc4\xaf tai, kad orbitos plok\xc5\xa1tumos inklinacijos keitimas \xc5\xa1iuo atveju atliekamas tik i\xc5\xa1ilgai apsid\xc5\xbei\xc5\xb3 linijos.\n_START_SECTION_\nInklinacija tarp kit\xc5\xb3 orbitos element\xc5\xb3\n_START_PARAGRAPH_\nSvarbi inklinacijos keitimo subtilyb\xc4\x97 yra ta, kad Keplerio orbitin\xc4\x97 inklinacija yra apibr\xc4\x97\xc5\xbeta kampu tarp ekliptin\xc4\x97s \xc5\xa1iaur\xc4\x97s ir orbitos plok\xc5\xa1tumos vektoriaus normal\xc4\x97s (dar vadinamos kampinio poslinkio vektorium). Tai rei\xc5\xa1kia, kad inklinacija visada teigiama ir yra susieta su kitais orbitos elementais, vis\xc5\xb3 pirma su periapsio argumentu, kuris yra lanku sujungtas su kilimo mazgo ilguma. I\xc5\xa1 to galime gauti dvi skirtingas orbitas su tuo pa\xc4\x8diu posvyrio kampu.'